מאור צברי

**מאור צברי** (נולד ב-7 ביולי 1995, ט' בתמוז ה'תשנ"ה) הוא משורר, מתרגם ומרצה לפילוסופיה ומחשבת ישראל. חתן פרס משרד התרבות וקרן רבינוביץ' למשוררים (2025) ופרס נגב לשירה מטעם האוניברסיטה העברית בירושלים (2022). ייסד וניהל עמותות וארגונים לשיקום פציעות גוף ונפש על רקע צבאי. חתן פרס קרן רוטשילד על תרומתו לנפגעי הטבח והמלחמה (2024). שימש יועץ אסטרטגי בממשלה בתחומי בריאות, תכנון אסטרטגי ומדיניות.

## ביוגרפיה
צברי נולד במושב אורה לאליאן, גיורת שעלתה מצרפת ולשמואל. למד בתיכון קשת, במדרשה למנהיגות עין פרת ובישיבת שיח יצחק באפרת. לצברי תואר ראשון מהפקולטה למשפטים ומהפקולטה למדעי הרוח באוניברסיטה העברית. ב-2012 השתתף בסדרת הסרטים התיעודיים "דיוקנאות" של משרד החינוך ומט"ח, המציגה צעירים וצעירות ישראלים בעלי השקפות שונות ומגוונות. שירת כלוחם וכמפקד ביחידת דובדבן (רב-סרן במיל'). ב-2016 העניק לו רב-אלוף גדי איזנקוט את דרגות הקצונה בטקס סיום קורס קצינים בבה"ד 1, לאחר שסיים את הקורס כמצטיין הפלוגתי. ב-26 במאי 2018 נפצע כמפקד צוות בפעילות מבצעית ברמאללה יחד עם , שנהרג מפצעיו יומיים לאחר מכן. לאחר שחרורו מצה"ל ייסד וניהל את "פריחת הדובדבן", מערך לשיקום לוחמים שנפגעו בגוף ובנפש. שותף-מייסד של פורום "בחזרה למסלול" וראש תחום מחקר ומדיניות בארגון נט"ל. ניהל את תחום שיקום גוף ונפש בעמותת "אחים לחיים".

### מחקר והוראה
פרסם שירה, מאמרים ותרגומים, חבר בפורומים מייעצים במכון ון-ליר בירושלים ובמכון מנדל למנהיגות. ב־2018 החל לפרסם שירים בעיתונות ובכתבי עת שונים. ב-2019 החל ללמד כמרצה לפילוסופיה קונטיננטלית. שיטת הלימוד שלו משלבת את עולם התורה הקלאסי עם עולם המחקר האקדמי והולכת בדרכו של הרב ד"ר בני לאו, אצלו למד גמרא עוד בילדותו. תרגם שליש משיריו של הרב פרופ' אברהם יהושע השל מיידיש לעברית, יחד עם ד"ר דרור בונדי. שותף בעריכת ספריו של פרופ' שלום רוזנברג, עמו נוצר קשר מיוחד שהחל במהלך שירותו הצבאי. המסה "על טראומה ועדות" (2022), כתב במסגרת תוכנית "מסעות דעת" במכון ון-ליר בירושלים, ומשמש כיועץ לפורום המנהל של התוכנית. חתן פרס משרד התרבות והספורט וקרן רבינוביץ למשוררים (2025) ופרס נגב לשירה מטעם האוניברסיטה העברית בירושלים (2022). הספר "נספח צבאי" פרסם צברי בהוצאת עם עובד. ספרו זכה לתהודה ביקורתית רחבה והוגדר בידי חוקרים ומבקרים כיצירת מופת פורצת דרך, המבשרת על "שירה חדשה" בשירה העברית.  ב-2026 יצא אלבום “Military Attaché” המתבסס על ספרו. שיריו הולחנו ותורגמו לשפות שונות.

### פעילות ציבורית
צברי פעל רבות לשפר את יעילות משרדי הממשלה ושיתוף הפעולה בין הגופים הממשלתיים והציבוריים השונים. ב-2020 גויס למשרד ראש הממשלה ובמסגרת אגף בכיר ממשל וחברה, היה שותף בצוות ממשל לצמצום פערי כוח אדם במקצועות פיזיותרפיה, קלינאות תקשורת וריפוי בעיסוק. ב-2022 החל לעבוד בארגון לייעוץ אסטרטגי "קונסול", ארגון אימפקט עסקי חברתי ללא מטרות רווח, שמסייע לחברות יצרניות בגודל בינוני להטמיע חדשנות ולשפר את כושר התחרות שלהם. ב-2023 צברי גויס לפרויקט 'מתווה אביב', במסגרת אגף בכיר לתכנון אסטרטגי ומדיניות בנציבות שירות המדינה. מטרת המתווה היא לשפר את יעילות האגף ולהגביר את יכולת השליטה והבקרה על ידי בחינה סדורה של הליכי העבודה הקיימים עם הגופים הממשלתיים והציבוריים השונים.

חתן פרס קרן רוטשילד על תרומתו לנפגעי הטבח והמלחמה (2024).

## כתביו
### שירה
* **ההר, הבית וידינו** / גיליון ס"ב, משיב הרוח, תשע"ח 2018.
* **מִמִּדְבָּר מַתָּנָה – שירים על ספר במדבר** / גיליון סח, משיב הרוח, תשע"ט 2019.
* **לֹא בְּבַת אַחַת – מחווה ל[[יהודה עמיחי]]** / גיליון עג, משיב הרוח, תש"פ 2020.
* **ונתנה תוקף - שבר פיוט והתעצמות** / יונדב קפלון, ידיעות ספרים, תשפ"ד 2024.
* **נִסְפָּח צְבָאִי** / מאור צברי, עם עובד, תשפ"ה 2025

### הגות
* **על טראומה ועדות – עיון בהגותם של [[ז'אן אמרי]] ו[[עמנואל לוינס]]** / מאור צברי, מכון ון ליר בירושלים, תשפ"ב 2022.

### בעריכתו
#### ספרי פרופ' שלום רוזנברג
* **גשר צר – אמונה בעולם של ספק על פי [[נחמן מברסלב|ר' נחמן מברסלב]],** הוצאת קורן, תשפ"ג 2023. (שותף בעריכה)
* **המחשבה היהודית לגווניה – מן [[הכוזרי]] ועד ל[[עמנואל לוינס|לוינס]]: פרקי יסוד בהגות היהודית,** הוצאת קורן, תשפ"ג 2023. (שותף בעריכה)

### בתרגומו
* **על השם המפורש: אדם**, הוצאה פרטית, תשפ"ד 2023. (יחד עם רננה צין וד"ר דרור בונדי)

## קישורים חיצוניים
* 
* 
* 
* 
* מאור צברי, באתר מכון מנדל
* מאור צברי, באתר מכון ון-ליר
* מאור צברי, באתר עם עובד
* מאור צברי, באתר סלונט
* דובר צה"ל, מאור צברי - הקוסם הרפואי שהפך לקצין מצטיין ביחידת העלית, ynet, יולי 2017
* שלומי חתוכה, המשורר מאור צברי - מלחמה, פילוסופיה, מורשת ושפה, כאן 11, 02 בספטמבר 2025
* הדר כהן, בין דובדבן לשירה: הקצין המסתערב מאור צברי, הגשר, 18 בספטמבר 2025
* יפעת ארליך, המשורר והפילוסוף מאור צברי "חורבן הבית קשור בחורבן השפה", מוסף ישראל היום, 13 בנובמבר 2025
* אילן ברקוביץ, מאור צברי "שירת המסתערב", מוסף הארץ, 18 בנובמבר 2025

## הערות שוליים

קטגוריה:לוחמי יחידת דובדבן
קטגוריה:אורה (מושב): אישים
קטגוריה:בוגרי האוניברסיטה העברית בירושלים
קטגוריה:משוררים ישראלים
קטגוריה:מתרגמים ישראלים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1995